आफूलाई कवि सङ्केत सर्वनामले चिनाउनु हुने कवि केदार सुनुवारले आफ्ना छरपस्टिएका कविताहरुलाई केलाएर आफै जलिरहेको देशमाथि थुपारी दिएका छन् । प्रचलित साइजमा उपस्थित यो कृतिको आवरण कला र कृतिको नाम आफै जलिरहेको देशले नै लेखक वर्ग, लेखनलाई माया गर्ने सरवसाधारणलाई लोभ्याउँदछ । कविले यो कृति केही महिनाअगाडि मात्र सार्वजनिक गरेका हुन् । प्रवासका कविताहरु, प्रवासी कवि, संयोग प्रवासकै, प्रवासी नेपाली साहित्य समाज (प्रभात)को वार्षिक सम्मान कार्यक्रम जहाँ आदरणीय साहित्यकार दाजु रक्ष राईलाई सम्मान गरिँदै थियो, त्यही कार्यक्रममा जलिरहेको देशको लोकार्पण भयो । लाहुरघरमा पलायनवादले सखाप पार्दछ, धेरै कुशल प्रतिभाहरुलाई, लाग्दथ्यो त्यही मारमा परे कवि पनि । तर त्यसो भएन छ, कविज्यु कवि भएर नै बाँचिरहनु भएको रहेछ । कार्यक्रमको प्रमुख अतिथि महामहिम मुरारीराज शर्मा तथा विशेष अतिथि भी. सी. तुलबहादुर पुन द्वयले पुस्तक सार्वजनिक गरिसक्ने साथ कविले वाचन गरेका थिए, ४३ कविताहरु मध्येका शीर्षक कविता जलिरहेको देश….
आफ्नो देशलाई कतिसम्म माया गर्न सकिन्छ ? परदेशिएका मनहरुलाई सोधे हुन्छ, माया देखाउनेहरुले स्वार्थ बिसाएर त्याग के गर्लान् र ? तथापि कविज्युको समय सान्दर्भिक झटारो बेलाको मेला भएर हाजिर भएको छ आफै जलिरहेको देशमा । अब त कवि केदार पलायन होलान् भन्ने के को डर र मलाई, उनी त झन् सकृय एवं समय सान्दर्भिक भएर पो उदाएका छन् । साँच्चो राष्ट्रको माया त बिदेशमा पो जुरमुराउँछ त । कविज्यु सुन्ने जति सबैलाई सुनाउनुस् है यो कविता - कतै साँझमा पनि घाम झुल्किन्छ कि ? र अन्धकारमय समय खेप्न पर्दैन यता हामीले ।
यो कविता कृति त्यो कार्यक्रमको दिन सीमितप्रति भएकोले मैले पाउन सकिनँ, कस्तो-कस्तो लागिरहेको थियो तर सम्झेर पोष्ट गरी पठाउनु भएछ । ज्यादै आभारी छु, यद्यपि मैले आभारको दुई शब्द लेख्न खोजेको भने हुँदै हैन । न यो कुनै समालोचना या समीक्षा नै हो । बरु यो त केवल एक जानकारी हो, विचार र चिन्तनसँगै भावनात्मक उपस्थितिको र हो कदर, आदर र सम्मान, एक कृतिको लागि अर्को शिकारु कृतिकारको । हरेक कुराको केन्द्र हाम्रो मस्तिष्क मात्र होइन हृदय पनि हो । आवश्यकता भावनाको पनि हुन्छ, यस अर्थमा भावनालाई पनि कदर गरिनु पर्दछ । मनमा लागेका कुराहरु लेख्न कुनै समालोचक नै हुनु पर्छ भन्ने मेरो मान्यता छैन । किनकि सम्झनु या सम्झँदै लेख्नु कुनै पनि दृष्टिकोणबाट नराम्रो हैन जस्तो लाग्छ मलाई । लेखन अर्थात लेख्नु चिन्तन र विचारको भावनात्मक सम्प्रेसन त हो, हैन र ? चिन्तन गर्नु मनमा लागेका कुरा अरुले पढोस् भन्ने हेतुले लेख्नु पनि किन नानाभाँतीले वर्गिकृत भइराख्नु पर्‍यो र ? म त भन्दछु, मनमा जे लाग्छ सबैले लेखेर राखे राम्रो ।
पुस्तक पाएपछि पुस्तक पछाडि छापिएको छोटो व्यक्ति वृत्त पढे । लामो समयसम्म सँगै काम गरियो हरियो पर्खालभित्र तर मैले ख्यालै नगरेको रहेछु, दाजु रामेछापमा जन्मनु भएका कवि हुनु हुँदोरहेछ र जीवन यात्रामा १५ विभिन्न मुलुकहरु पनि घुमिसक्नु भएको रहेछ । तर खैः दाजु, म त हजुरको त्यही रामेछाप पनि घुम्न पाएको छैन । सायद तपाईँ पनि खोटाङ्ग पुग्नुभएको छैन होला, हैन - कस्तो छ हजुरको रामेछाप - अर्को कृति चाँडै निकाल्नुस् है - जँहा म रामेछाप घुम्न सकूँ । गाँउघर कति रमाइलो हुन्छ हैन - अलि पर केही जङ्गल, जङ्गलको फेदीमा सानो खोला । जङ्गलैभरि गोठालेहरु । बाँसुरी र ठाडो भाकाका पारिडाँडाबाट आउने तीखो झन्कारहरु । खोलामा दुवाली छेक्न व्यस्त माछा मार्ने गाउँलेहरु । खेतका घुमाउरा गह्राहरुको मास्तिर स-साना गोठहरु, अलि टाढा र निकैमाथितिर कमेरो र रातो माटोले रङ्गीन सुन्दर झुरुप्प घरहरु । सायद रामेछाप पनि त्यस्तै होला । यो कृतिमा हजुर जँहा-जँहा पुग्नु भयो, प्रायः ती सबै ठाँउहरुलाई सम्झनु भएछ । यसै सन्दर्भमा मैले पनि एक सर्को रामेछाप पनि चिहृयाउने मन गरेको हुँ ।
मलाई अझसम्म याद छ, हजुरको एकजना हितैषी साथी हुनुहुन्थ्यो । एकदमै मिल्ने, एकैछिन नछुट्टनिे र कहिले तँ-तँ र म-म नगरी बस्न नसक्ने, यानि कि सर्बधन राई जसलाई हजुर “सर्बे” भनेर बोलाउनु हुन्यो । मान्छेको परिभाषा सुनाउनु भएको रहेछ हितैषी साथिलाई । मैले पनि गजबले बुझें त्यो सरल परिभाषा, साह्रै घत लाग्यो ।
कविज्यु, यो भकुण्डोजस्तो जिन्दगी कतिन्जेल गुड्ने हो कुन्नि - कहिलेसम्म खेलौं-खेलौं लाग्ने हो कुन्नि - फालौं-फालौं, फेरौं-फेरौं पो लाग्ने हो कि ? जे-जे लागे पनि, जस्तो लागे पनि जीवन, एक पटकलाई हुन्छ । भकुण्डोझै फेरौं-फेरौं त लाग्नसक्छ कहिलेकाहिँ तर कहाँ फेर्न पाइँनु नि । बरु पुराना भकुण्डोहरुलाई सजाएर राखेझै त्यही आफ्नो पुरानो जिन्दगीलाई, अतीतलाई सजाइराख्न सकौं, लेखिराख्न सकौं, भावनामा । मैले यसबेला, यतिरातिसम्म बसेर, घोत्लिँदै यही त गर्ने प्रयत्न गरेको हुँ । त्योबेलादेखि यो क्षणसम्म जोड्न खोजेँ । केही गल्ति त भएन होला ! भए पनि क्षमा पाउँ है ? कति अमूल्य छ नि यो जीवन, कति महत्वपूर्ण छ ! जुटाउन सकिने कुनै किमत नै छैन यो जीवनको । यस्तो अमूल्य जीवनको ४३ वटा क्षणहरुलाई, विचार, चिन्तन, भनौँ न, मनका कुराहरुलाई भावनात्मक लहरहरुमा लहराइदिनु भयो, सारवजनिक गरिदिनु भयो । तपाईंको भावनात्मक पोको “आफै जलिरहेको देश” भित्रका हरेक पानाहरुलाई मेरो सलाम छ । हरेक शव्द-शव्दलाई मेरो सलाम छ । सिर्जनाको मूल कहिले नटुटोस् । उत्साहको सागर कहिले नसुकोस् । हार्दिक वधाइ छ हजुरलाई, शुभकामना एवं फेरि सु-स्वागतम् प्रवासी साहित्यिक आकाशमा ।
एनआरएन एनसिसि अफ अमेरिकाले सदस्यता वितरण र नविकरण गरिसक्नु पर्ने दिनको पुर्व सन्ध्यामा एक सूचना जारी गरेको छ। सुचनामा एनआरएन एनसिसि अफ अमेरिकाको सदस्य सङ्ख्या सातहजार पाँच सय (अघिल्लो पल्ट भन्दा दोब्बरको सङ्ख्या ) को हाराहारीमा अगाडि आएको बताइएको छ। यसै सन्दर्भमा, एनआरएन एनसिसि अफ अमेरिकाको नयाँ सदस्यता वितरण र नविकरणको अन्तिम समय अत्यन्त नजिकै आइरहेको परिप्रेक्ष्यमा यहाँहरुको सुविधालाई अधिकतम ध्यानमा राखेर एनआरएन एनसिसि अफ अमेरिकाले निम्न समयसीमाको निर्धारण गर्दै सबैलाई सम्पूर्णले यसै अनुुसार गर्नु र गराउनु हुन एनआरएन एनसिसि अफ अमेरिका हार्दिक अनुरोध गरेको छ।
२. यहाँहरुले म्यानुअल्लि भर्नु भएको र्फम (Paper Form) हरू January 31, Saturday 8 Pm. 2015 (Eastern Time) सम्म एनआरएन एनसिसि अफ अमेरिकाको न्युर्याक स्थित केन्दिय कार्यलयमा अनिवार्य रूपमा ल्याई बुझाई सक्नु पर्नेछ र उक्त बुझाइएका फर्महरू र सो बापतको शुल्कलाई भविष्यमा कुनै पनि किसिमको असमझदारी उत्पन्न नहोस भन्ने विचार गरि एनआरएन एनसिसि अफ अमेरिकाको कार्यसमितीमा रहनुभएका सदस्यहरूको रोहोवरमा बुझिलिईनेछ यसरि प्राप्त र्फममा उल्लेख भएका सदस्य माहानुभावहरूलाई आसन्न निर्वाचनको लागि मान्यता दिइने र त्यसपछि आउने फर्महरुलाई भने अर्को व्यवस्था नभएसम्मको लागि तामेलिमा राखिने छ ।
३. निर्धारित समय भित्र अन लाइनमा र्फम रजिष्टेशन भएर तर बंकिङ्ग ट्रान्जेक्शन सेटल हुन नसकि पेन्डिङ्गमा रहनु भएका सदस्य महानुभाव हरुकाका हकमा निर्धारित समयावधि पछिको सात दिन अर्थात् Feburary 07, Saturday 8 Pm. 2015 (Eastern Time) सम्म यहाँलाई पेमेन्ट सेटलमेन्टको अवसर प्रदान गरिनेछ । उक्त समयभित्र ट्रान्जेक्शन सेटलमेन्ट नभएको स्थितिमा यहाँ हरुले एप्लाई गर्नृ भएको अनलाइन र्फमहरू स्वतः बदर गरिनेछ ।
४. यहाँ हरुलाई अवगत नै छ, एनआरएन एनसिसि अफ अमेरिकाको आसन्न निर्वाचन यही मे महिना भित्र सम्पन्न हुन गईरहेकोछ अतः उक्त चुनावमा सक्रिय रूपले मतदाताको रूपमा भाग लिनको लागि यहाँहरुको सदस्यताको नविकरण हुनु अनिवार्य रहेकोछ । तर यदि अधिल्लो वर्ष यहाँहरुले यस संस्थाको लाईफ मेम्बर अथवा २० डलर तिरेर साधरण सदस्यता ग्रहण गर्नु भएको छ भने यहाँ हरुको सदस्यताको वहालअवधि आगामी निर्वाचन प्रयोजनका लागि मान्य हुने छ ।
५. पेमेन्ट भेरिफिकेशन, नाम दर्ता, इमेल, फोन नं अथवा ठेगाना थपघट, परिवर्तन तथा अन्य कुनै पनि समस्या तथा जिज्ञासाको लागि यहाँ हरुले निम्न व्याक्ति हरू सँग सम्र्पक राखी आप्नो समस्याको समाधान गर्न सक्नुहने छ ।
पूनश्चः यहाँहरुले एनआरएन एनसिसि अफ अमेरिकाको गत चुनाव ताका १० डलर तिरेर ग्रहण गर्नुभएको साधरण सदस्यताको बहाल अवधि यस वर्षको अप्रिल सम्म रहेको छ यधपि यस संस्थाको आगामी कार्यकालको लागि चुनाव भने यही वर्ष अर्थात् सन् २०१५ को मे महिनामा सम्पन्न हुने हुनाले उक्त चुनावमा भाग लिन सम्पूर्ण साधारण सदस्यहरू एवं गत वर्षको चुनावमा सहभागी हुनभएका साधरण सदस्य महानुभावहरूले एनआरएन एनसिसि अफ अमेरिकाकाको आधिकारिक वेवसाइट www.nrnnccusa.org मा online मार्फत January 31, Saturday 11.59 Pm. (Pacific Time) सम्म आप्नो सदस्यताको नविकरण अथवा नयाँ दर्ता गर्नु हुन एनआरएन एनसिसि अफ अमेरिका यहाँहरू सबैमा पुनः हर्दिक अनुरोध गरिएको छ।